|  |  |
| --- | --- |
| OBRAZAC  SUDJELOVANJA U SAVJETOVANJU O NACRTU SMJERNICA ZA PSIHOSOCIJALNI TRETMAN OVISNOSTI O DROGAMA U ZDRAVSTVENOM, SOCIJALNOM I ZATVORSKOM SUSTAVU | |
| Naziv nacrta zakona, drugog propisa ili akta | **SMJERNICE ZA PSIHOSOCIJALNI TRETMAN OVISNOSTI O DROGAMA U ZDRAVSTVENOM, SOCIJALNOM I ZATVORSKOM SUSTAVU** |
| Naziv tijela nadležnog za izradu nacrta | URED ZA SUZBIJANJE ZLOUPORABE DROGA |
| Razdoblje savjetovanja *(početak i završetak)* | 2013. – 2013. |
| Naziv predstavnika zainteresirane javnosti (OCD, ustanove i sl.) koja daje svoje mišljenje, primjedbe i prijedloge na Smjernice | *UDRUGA „TI SI OK“* |
| Interes, odnosno kategorija i brojnost korisnika koje predstavljate | Udruga za pružanje psiho-socijalne i pedagoške pomoći djeci i mladima sa smetnjama i poremećajima u ponašanju  Brojnost korisnika od 2009-2013, je oko 4500 (među njima maloljetni počinioci kaznenih djela Odgojnog zavoda Turopolje, i dio zatvorske populacije) |
| Načelne primjedbe | Pohvale izradi Smjernica, koji je sadrži visoke standarde u psihosocijalnom tretmanu ovisnika.  Ovako bi se moralo pristupati i intervenirati u cilju ukupne prevencije ovisnosti i liječenja ovisnika i rezultati bi ne sumnjivo bili značajno bolji.  Nažalost Smjernice će ostati u mnogim dijelovima „slovo na papiru“, posebno u zatvorskom sustavu.  Primjedba se odnosi na nesklad postavljenih cilja i zadataka, sa mogućnostima psihosocijalnog tretmana i intervencije u zatvorskom sustavu. |
| Primjedbe na pojedine dijelove Smjernica | Iskustvo rada od 15 godina u Odgojnom zavodu Turopolje ( iskustvo iz drugih zatvora Lepoglava, Požega) mi daje poticaj da konstatiram da predviđeni oblici rada iz Smjernica: individualna i grupna suportivna terapija, strukturirani grupni tretman zasnovan na KBT principima i prevenciji relapsa, modificirana terapijska zajednica, prevencija relapsa, i dr., su nešto što se nikada do sada nije provodilo niti će se uskoro moći realizirati u zatvorskom sustavu.  U zatvorskom sustavu, posebno u radu s maloljetnicima ne postoje ni minimalni higijenski, uvjeti života, krše se mnoga ljudska prava. Upitna su postupanja s maloljetnicima i primjena sredstva prisile, broj pozitivnih testova maloljetnika, koji ne koriste pogodnosti, ne postoji zadovoljavanje osnovnih potreba djece i mladih od edukacije, strukturiranja slobodnog vremena i mnogo drugih elementarnih prava.  *Navodi se da je Contingency Management* – sustav promjene ponašanja primjenom nagrade i kazne, u zatvorima dobro definiran, što nije istina. Pri izvršavanju sudske odgojne mjere za maloljetnike u instituciji pogodnosti su jedino korištenje pogodnosti: izlaz s odgajateljem, samostalni izlaz i vikend (koje nikada nisu Pravilnicima postavljene jasno, transparentno i provođenje nikada nije dosljedno), a u radu s djecom i mladima spektar pogodnosti mora biti velik i motivirajući. Maloljetnik koji zna da 6 mjeseci ili 1 godinu ne može na izlaz, a ako ne postoje druge pogodnosti, nema što izgubiti te se ponaša nekorektno, i konzumira sredstva ovisnosti unutar same institucije.  Kazne su godinama iste; ukor i opomena koji se nikada ne izriču, uvjet na prostoriju za izdvajanje ili smještaj u prostoriju za izdvajanje, koji se pre često izriče, upućivanje u odjel pojačanog nadzora u kojem nema ni minimalnih uvjeta, tretman u potpunosti izostaje i sl.  Kontakt s psihijatrom je 1x mjesečno (ako).  Smjernice će biti od koristi kada se stvore uvjeti u zatvorskom sustavu za njihovo provođenje. Tretmansko osoblje nije dovoljno educirano za navedeno (uloga im je da uz tretman sudjeluju u predlaganju kazni i nagrada), pa je upitna psihoterapijska intervencija i terapija u kojoj bi trebao biti odnos povjerenja na relaciji terapeut- ovisnik, zatvorski sustav nije nimalo otvoren za civilno društvo, koje bi značajno moglo pomoći u provođenju Smjernica.  Sada kada ste izradili dobre i kvalitetne Smjernice, za očekivati je da ćete iste uskladiti s optimalnim uvjetima za provođenje i realizaciju,kako bi sve to imalo smisla i kako bi sve to dovelo do pozitivnih promjena. |
| Ime i prezime osobe (ili osoba) koja je sastavljala primjedbe ili osobe ovlaštene za predstavljanje predstavnika zainteresirane javnosti | Sonja Jarebica |
| Datum dostavljanja | 10.9.2013. |